**OPĆINA NEGOSLAVCI**

**OPĆINSKO VIJEĆE**

**OBRAZLOŽENJE POLUGODIŠNJEG IZVJEŠTAJA O IZVRŠENJU PRORAČUNA OPĆINE NEGOSLAVCI ZA 2022. GODINU**

**I**

Općina Negoslavci ostvarila je za prvih šest mjeseci 2022. godine prihode u iznosu o d 2.478.380,70 kn odnosno 21,67% u odnosu na plan, odnosno za 4,20% manje u odnosu na isto razdoblje prošle godine. Razlog smanjenja odnosi se prvenstveno na pomoći koje su manje za 36,90 % u odnosu na prošlu godinu, a ovo smanjenje se odnosi na pomoći iz EU jer je krajem prošle godine završen projekt „Zaželi“. S druge strane bilježi se povećanje prihoda od poreza na dohodak za 42%.

**II**

Kapitalne donacije izvršene su u iznosu 589.000,00 kn što je znatno povećanje u odnosu na prošlu godinu. Ova donacija doznačena je od strane Zajedničkog vijeća općina za kapitalni projekt rekonstrukcije zgrade NK Negoslavci.

**III**

Plaće za zaposlene (šifra 3111) manje su za 67,5% . Razlog smanjenja je što je završen EU projekt na kojem je bilo zaposleno 18 osoba, a i završeni su javni radovi na kojima je bilo zaposleno 7 osoba.

**IV**

Naknade troškova zaposlenih odnosi se na prijevozne troškove zaposlenika jer je zaposlena osoba koja je ima troškove prijevoza na posao, te su sredstva utrošena i na osposobljavanje djelatnika za zaštitu na radu.

**V**

Šifra 3661 Tekuće pomoći proračunskim korisnicima drugih proračuna u iznosu 12.000,00 kuna odnosi se na sufinanciranje rada Bibliobusa.

**VI**

Naknade građanima i kućanstvima na temelju osiguranja i druge naknade (šifra 37) znatno je veće izvršenje u odnosu na prošlu godinu a odnosi se na jednokratne pomoći u iznosu 62.800,00 kn, pomoći umirovljenicima u iznosu 64.100,00 kn, pomoć pri rođenju djeteta 7.000,00 kn, prijevoz učenika 7.999,71 kn, sufinanciranje prijevoza građana 30.000,00 kn, sufinanciranje prijevoza – ekskurzije učenika u iznosu 35.000,00 kn, dječji paketići 12.000,00, paketi za potrebite 9.999,97 i dr.

**VII**

Na temelju Odluke vijeća općine Negoslavci doznačena su sredstva za poticanje malog gospodarstva obrtnicima sa područja općine u iznosu od 162.600,00 kuna.

**VIII**

Općina Negoslavci na dan 30. 06. podmirila je sve pristigle obaveze.